



**Najava ciklusa *online* radionica**

Poštovani,

kako bi se što bolje prilagodili trenutnoj globalnoj situaciji i novim turističkim kretanjima u „novonormalnim“ uvjetima, Turistička zajednica Splitsko-dalmatinske županije u suradnji s UHPA-om u narednom periodu planira **3 *online* edukativne radionice uz *follow up* konzultacije.**

Radionice su namijenjene menadžerima i prodajnom osoblju u turističkim agencijama i različitim vrstama smještajnih objekata, pružateljima usluga smještaja u obiteljskim domaćinstvima i na poljoprivrednim gospodarstvima.

U nastavku Vam dostavljamo nazive radionica i termine kako biste pravovremeno mogli planirati Vaše sudjelovanje.

Broj mjesta je ograničen te ljubazno molimo da prijavu putem *online* obrasca izvršite najkasnije 24 sata prije početka radionica.

1. **Izazovi distribucije usluga smještaja u COVID-19 vremenima (predavač: Željko Trezner, mag. rel. int. et dip., Ferial d.o.o.)**
* 17. ožujka 2021. u trajanju od 13:00 do 15:00  [prijava](https://docs.google.com/forms/d/e/1FAIpQLScwMAJVDObMc9MN4H1Sjximi1gFO33XjUUuU6lKYKV4cHHAyw/viewform)
1. **Izazovi poslovnog komuniciranja u turizmu u COVID-19 vremenima (doc. dr. sc. Nikolina Borčić, profesorica Sveučilišta VERN’ i komunikacijska stručnjakinja)**
* 24. ožujka 2021. u trajanju od 12:30 do 14:30  [prijava](https://docs.google.com/forms/d/e/1FAIpQLSdsM6aeQ9HjREUv1npLuBSy7294OJHzaZXcMkLMAa-M1wVAFg/viewform)
1. **Izazovi povećane odgovornosti pružatelja usluga smještaja u COVID-19 vremenima (Igor Mucalo, odvjetnik, Odvjetnički ured Mucalo)**
* 13. travnja 2021. u trajanju od 10:30 do 12:30  [prijava](https://docs.google.com/forms/d/e/1FAIpQLSdQXMTxPCdgQoVq1kcTVitE5VEV5cRbVueD9_ZZIheEhztR9g/viewform)

Predviđeno trajanje svake radionice jest 120 minuta (predavanja + pitanja i odgovori).

Nakon svake radionice, predavači će sudionicima biti na raspolaganju i kroz ***follow up* konzultacije** (60 min *online*), a u svrhu rasvjetljavanja dodatnih pitanja iz prakse.

S obzirom na aktualnost tema, nakon radionica bit će dostupne video snimke i pisani materijal.

Veselimo se Vašem sudjelovanju, a za sva dodatna pitanja stojimo na raspolaganju.

Srdačan pozdrav,

Joško Stella, direktor